CELEX: 62020CN0265
Language: et
Date: 2020-06-15 00:00:00
Title: Kohtuasi C-265/20: Eelotsusetaotlus, mille on esitanud Hof van beroep Antwerpen (Belgia) 15. juunil 2020 – FN versus Universiteit Antwerpen, Vlaamse Autonome Hogeschool Hogere Zeevaartschool, PB, ZK, NG, ZN, UM

21.9.2020   
            
            
               ET
            
            
               Euroopa Liidu Teataja
            
            
               C 313/11
            
         
      Eelotsusetaotlus, mille on esitanud Hof van beroep Antwerpen (Belgia) 15. juunil 2020 – FN versus Universiteit Antwerpen, Vlaamse Autonome Hogeschool Hogere Zeevaartschool, PB, ZK, NG, ZN, UM
      (Kohtuasi C-265/20)
      (2020/C 313/13)
      Kohtumenetluse keel: hollandi
      
         Eelotsusetaotluse esitanud kohus
      
      Hof van beroep Antwerpen
      
         Põhikohtuasja pooled
      
      
         Kaebuse esitaja: FN
      
         Vastustajad: Universiteit Antwerpen, Vlaamse Autonome Hogeschool Hogere Zeevaartschool, PB, ZK, NG, ZN, UM
      
         Eelotsuse küsimused
      
      Kas 18. märtsil 1999 sõlmitud raamkokkuleppe tähtajalise töö kohta, mis on lisatud nõukogu 28. juuni 1999. aasta direktiivile 1999/70/EÜ (1), milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta, klausli 4 punkti 1 ja osalist tööaega käsitleva raamkokkuleppe, mis on lisatud nõukogu 15. detsembri 1997. aasta direktiivile 97/81/EÜ (2) Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt sõlmitud osalist tööaega käsitleva raamkokkuleppe kohta, klausli 4 punkti 1 tuleb tõlgendada nii, et nendega on vastuolus, et kõrgkoolil on lubatud riigisisese õigusnormi alusel (ülikooli dekreedi artikkel 91), mille kohaselt täisajaga töötava sõltumatu akadeemilise personali võib ametisse nimetada või pikendatavaks ajavahemikuks tähtajaliselt tööle võtta maksimaalselt kuueks aastaks,
      
                  1.
               
               
                  kõrgkooli õppejõud tööle võtta „kujundusvabadusele“ tuginedes 20 aastat osalise tööajaga koosseisulisele töökohale umbes 20 üksteisele järgneva lühiajalise üheks kuni kolmeks aastaks sõlmitud töölepingu alusel ilma pikenduste koguarvu piiramata, kuigi teised kolleegid, kelle ülesanded olid võrreldavad, nimetati ametisse täisajaga ja tähtajatult?
               
            
                  2.
               
               
                  oma personalieeskirjadega kehtestada vaid üldine miinimumpiir 50 % hõivatusastme vormis, mis tuleb saavutada selleks, et kõne alla tuleks tähtajatu ametisse nimetamine, samas ei pea ta ette nägema ühtegi sellist kriteeriumi, mille alusel nimetatakse tähtajatult ametisse või võetakse tööle tähtajaliselt 50 % või suurema hõivatusega töötav osalise tööajaga töötaja?
               
            
                  3.
               
               
                  määrata osalise tööajaga kõrgkooliõppejõu jaoks piiramatu „kujundusvabaduse“ alusel hõivatuse protsendimäär ilma objektiivseid kriteeriume kindlaks määramata või ilma töökoormust objektiivselt mõõtmata?
               
            
                  4.
               
               
                  keelata tähtajaliselt ja osalise tööajaga töötanud kõrgkooliõppejõul, kelle töösuhet kõrgkool oma „kujundusvabadusele“ tuginedes enam ei jätka, kasutamast õigust esitada nõudeid talle minevikus osas saanud töölepingu tingimuste väidetava ebaõigluse osas seepärast, et ta on neid tingimusi nö aktsepteerinud tehes talle antud tööd, mille tõttu ta on kaotanud liidu õigusest tuleneva kaitse?
               
            
         (1)  EÜT 1999, L 175, lk 43; ELT eriväljaanne 05/03, lk 368.
      
         (2)  EÜT 1998, L 14, lk 9; ELT eriväljaanne 05/03, lk 267.